open-index/open-wikipedia-markdown huggingface dataset:
Kiškis (kinų zodiakas)

**Kiškis** – ketvirtasis iš dvylikos metų ciklo gyvūnų, sutinkamų kinų zodiake. Kiškio metai yra siejami su žemės šakos simboliu 卯. Vietname kiškio vietą užima katinas.

Labiausiai atitinkantis Vakarų horoskopo ženklas – Žuvys.

## Metai ir penki elementai
Sakoma, kad žmonės, gimę šiais laikotarpiais, yra gimę kiškio metais ir turi ryšį su šiais elementais:
* 1927 m. vasario 2 d.–1928 m. sausio 21 d. – ugnis
* 1939 m. vasario 19 d.–1940 m. vasario 7 d. – žemė
* 1951 m. vasario 6 d.–1952 m. sausio 25 d. – metalas
* 1963 m. sausio 25 d.–1964 m. vasario 12 d. – vanduo
* 1975 m. vasario 11 d.–1976 m. sausio 30 d. – medis
* 1987 m. sausio 29 d.–1988 m. vasario 16 d. – ugnis
* 1999 m. vasario 16 d.–2000 m. vasario 4 d. – žemė
* 2011 m. vasario 3 d.–2012 m. sausio 22 d. – metalas
* 2023 m. sausio 22 d.–2024 m. vasario 9 d. – vanduo
* 2035 m. vasario 8 d.–2036 m. sausio 27 d. – medis

## Šaltiniai

## Nuorodos
* travelchinaguide.com Chinese Zodiac - Rabbit
Indų astrologija

**Indų astrologija** () – vienas iš tradicinių hinduistų mokslų, kildinamų iš vedų (vedangos). Astrologija tiek senovės, tiek dabartinėje Indijoje užima svarbią socialinę padėtį. Indų astrologija dar vadinama vedine, vedų astrologija, tačiau toks pavadinimas kiek klaidinantis, nes pačiose vedose astrologija (*jyotiṣa*) nėra minima, bet yra panašiu laikotarpiu sukurta ir brahmanų recituojama *jyotiṣa vedāṅga*.

Astrologas indų tradicijoje įvardinamas įvairiai: *nakṣatradarśa* („šviesulių stebėtojas“), *daivajña* („likimo žinovas“), *daivacintaka* („lemties skaičiuotojas“) ir kt. Jo vaidmuo indų visuomenėje laiko bėgyje buvo gan skirtingas – Manaus įstatymuose astrologai įvardijami kaip brahmanams nelygūs, rituališkai nešvarūs žmonės, tačiau iš tiesų, nuo seno kiekvienas valdovas rūmuose turėdavo astrologą, kuris patardavo svarbiais karalystės valdymo klausimais. Astrologiją išmanyti taip pat turėjo ir žyniai, taip pat ir kiekvieno brahmano pareiga buvo suprasti dangaus šviesulių reikšmes.

Ankstyviausiose indų tradicijose ateitis buvo spėjama pagal Mėnulio padėtis – *nakṣatra*. Po graikų invazijos, indai perėmė nemažai chaldėjų astrologijos elementų, pažintas Zodiakas, pradėti sudarinėti horoskopai.

Indų astrologija skiriama į:
* *Siddhānta* – astronomija, kalendoriai;
* *Saṁhitā* – svarbių šalies, karalystės įvykių nuspėjimas, karų datų nustatymas ir kt.;
* *Horā* – horoskopų sudarymas.

Astrologija išlieka labai populiari ir šiuolaikinėje Indijoje – į astrologus kreipiamasi norint nustatyti vestuvių datą, apspręsti naujagimio likimą, rasti palankią datą finansiniams sprendimams ir kt. Astrologų paslaugomis neretai naudojasi ir aukšto rango politikai, norėdami nuspėti rinkimų rezultatus. Indijoje astrologija turi mokslo statusą ir yra dėstoma universitetuose.

## Šaltiniai
* Beinorius, Audrius, Indija ir Vakarai, Vilnius, „Vilniaus universiteto leidykla“, 2012
Drakonas (kinų zodiakas)

**Drakonas** – penktasis iš dvylikos metų ciklo gyvūnų, sutinkamų kinų zodiake. Drakono metai yra siejami su žemės šakos simboliu 辰.

## Metai ir penki elementai
Sakoma, kad žmonės, gimę šiais laikotarpiais, yra gimę drakono metais ir turi ryšį su šiais elementais:
* 1928 m. sausio 22 d.–1929 m. vasario 8 d. – žemė
* 1940 m. vasario 8 d.–1941 m. sausio 26 d. – metalas
* 1952 m. sausio 26 d.–1953 m. vasario 13 d. – vanduo
* 1964 m. vasario 13 d.–1965 m. sausio 31 d. – medis
* 1976 m. sausio 31 d.–1977 m. vasario 17 d. – ugnis
* 1988 m. vasario 17 d.–1989 m. vasario 5 d. – žemė
* 2000 m. vasario 5 d.–2001 m. sausio 23 d. – metalas
* 2012 m. sausio 23 d.–2013 m. vasario 9 d. – vanduo
* 2024 m. vasario 10 d.–2025 m. sausio 28 d. – medis
* 2036 m. sausio 28 d.–2037 m. vasario 14 d. – ugnis

## Šaltiniai

## Nuorodos
* travelchinaguide.com Chinese Zodiac - Dragon
Gyvatė (kinų zodiakas)

**Gyvatė** – šeštasis iš dvylikos metų ciklo gyvūnų, sutinkamų kinų zodiake. Gyvatės metai yra siejami su žemės šakos simboliu 巳.

## Metai ir penki elementai
Sakoma, kad žmonės, gimę šiais laikotarpiais, yra gimę gyvatės metais ir turi ryšį su šiais elementais:
* 1929 m. vasario 9 d.–1930 m. sausio 28 d. – žemė
* 1941 m. sausio 27 d.–1942 m. vasario 14 d. – metalas
* 1953 m. vasario 14 d.–1954 m. vasario 2 d. – vanduo
* 1965 m. vasario 1 d.–1966 m. sausio 20 d. – medis
* 1977 m. vasario 18 d.–1978 m. vasario 6 d. – ugnis
* 1989 m. vasario 6 d.–1990 m. sausio 25 d. – žemė
* 2001 m. sausio 24 d.–2002 m. vasario 11 d. – metalas
* 2013 m. vasario 10 d.–2014 m. sausio 30 d. – vanduo
* 2025 m. sausio 29 d.–2026 m. vasario 16 d. – medis
* 2037 m. vasario 15 d.–2038 m. vasario 3 d. – ugnis

## Šaltiniai

## Nuorodos
* travelchinaguide.com Chinese Zodiac - Snake
Arklys (kinų zodiakas)

**Arklys** – septintasis iš dvylikos metų ciklo gyvūnų, sutinkamų kinų zodiake. Arklio metai yra siejami su žemės šakos simboliu 午.

## Metai ir penki elementai
Sakoma, kad žmonės, gimę šiais laikotarpiais, yra gimę arklio metais ir turi ryšį su šiais elementais: 
* 1930 m. sausio 29 d.–1931 m. vasario 16 d. – metalas
* 1942 m. vasario 15 d.–1943 m. vasario 3 d. – vanduo
* 1954 m. vasario 3 d.–1955 m. sausio 23 d. – medis
* 1966 m. sausio 21 d.–1967 m. vasario 8 d. – ugnis
* 1978 m. vasario 7 d.–1979 m. sausio 27 d. – žemė
* 1990 m. sausio 26 d.–1991 m. vasario 13 d. – metalas
* 2002 m. vasario 12 d.–2003 m. sausio 31 d. – vanduo
* 2014 m. sausio 31 d.–2015 m. vasario 18 d. – medis
* 2026 m. vasario 17 d.–2027 m. vasario 5 d. – ugnis
* 2038 m. vasario 4 d.–2039 m. sausio 23 d. – žemė

## Šaltiniai

## Nuorodos
* travelchinaguide.com Chinese Zodiac - Horse
Ožka (kinų zodiakas)

**Ožka** – aštuntasis iš dvylikos metų ciklo gyvūnų, sutinkamų kinų zodiake. Ožkos metai yra siejami su žemės šakos simboliu 未.

## Metai ir penki elementai
Sakoma, kad žmonės, gimę šiais laikotarpiais, yra gimę ožkos metais ir turi ryšį su šiais elementais:
* 1931 m. vasario 17 d.–1932 m. vasario 5 d. – metalas
* 1943 m. vasario 4 d.–1944 m. sausio 24 d. – vanduo
* 1955 m. sausio 24 d.–1956 m. vasario 10 d. – medis
* 1967 m. vasario 9 d.–1968 m. sausio 29 d. – ugnis
* 1979 m. sausio 28 d.–1980 m. vasario 15 d. – žemė
* 1991 m. vasario 14 d.–1992 m. vasario 2 d. – metalas
* 2003 m. vasario 1 d.–2004 m. sausio 21 d. – vanduo
* 2015 m. vasario 19 d.–2016 m. vasario 7 d. – medis
* 2027 m. vasario 6 d.–2028 m. sausio 25 d. – ugnis
* 2039 m. sausio 24 d.–2040 m. vasario 11 d. – žemė

## Šaltiniai

## Nuorodos
* travelchinaguide.com Chinese Zodiac - Sheep
Beždžionė (kinų zodiakas)

**Beždžionė** – devintasis iš dvylikos metų ciklo gyvūnų, sutinkamų kinų zodiake. Beždžionės metai yra siejami su žemės šakos simboliu 申.

## Metai ir penki elementai
Sakoma, kad žmonės, gimę šiais laikotarpiais, yra gimę beždžionės metais ir turi ryšį su šiais elementais:
* 1932 m. vasario 6 d.–1933 m. sausio 24 d. – vanduo
* 1944 m. sausio 24 d.–1945 m. vasario 11 d. – medis
* 1956 m. vasario 11 d.–1957 m. sausio 29 d. – ugnis
* 1968 m. sausio 30 d.–1969 m. vasario 15 d. – žemė
* 1980 m. vasario 16 d.–1981 m. vasario 4 d. – metalas
* 1992 m. vasario 3 d.–1993 m. sausio 21 d. – vanduo
* 2004 m. sausio 22 d.–2005 m. vasario 8 d. – medis
* 2016 m. vasario 8 d.–2017 m. sausio 27 d. – ugnis
* 2028 m. sausio 26 d.–2029 m. vasario 12 d. – žemė
* 2040 m. vasario 12 d.–2041 m. sausio 31 d. – metalas

## Šaltiniai

## Nuorodos
* travelchinaguide.com Chinese Zodiac - Monkey
Paknys

* Antanas Paknys – aviatorius, sklandytuvų konstruktorius
* Juozas Paknys – ekonomistas, bankininkas
* Paulius Paknys – futbolininkas
* Vydas Paknys – inžinierius, politikas
Gaidys (kinų zodiakas)

**Gaidys** – dešimtasis iš dvylikos metų ciklo gyvūnų, sutinkamų kinų zodiake. Gaidžio metai yra siejami su žemės šakos simboliu 酉.

## Metai ir penki elementai
Sakoma, kad žmonės, gimę šiais laikotarpiais, yra gimę gaidžio metais ir turi ryšį su šiais elementais:
* 1933 m. sausio 25 d.–1934 m. vasario 13 d. – vanduo
* 1945 m. vasario 12 d.–1946 m. vasario 1 d. – medis
* 1957 m. sausio 30 d.–1958 m. vasario 17 d. – ugnis
* 1969 m. vasario 16 d.–1970 m. vasario 5 d. – žemė
* 1981 m. vasario 5 d.–1982 m. sausio 24 d. – metalas
* 1993 m. sausio 22 d.–1994 m. vasario 9 d. – vanduo
* 2005 m. vasario 9 d.–2006 m. sausio 28 d. – medis
* 2017 m. sausio 28 d.–2018 m. vasario 18 d. – ugnis
* 2029 m. vasario 13 d.–2030 m. vasario 2 d. – žemė
* 2041 m. vasario 1 d.–2042 m. sausio 21 d. – metalas

## Šaltiniai

## Nuorodos
* travelchinaguide.com Chinese Zodiac - Rooster
Šuo (kinų zodiakas)

**Šuo** – vienuoliktasis iš dvylikos metų ciklo gyvūnų, sutinkamų kinų zodiake. Šuns metai yra siejami su žemės šakos simboliu 戌.

## Metai ir penki elementai
Sakoma, kad žmonės, gimę šiais laikotarpiais, yra gimę šuns metais ir turi ryšį su šiais elementais:
* 1934 m. vasario 14 d.–1935 m. vasario 2 d. – medis
* 1946 m. vasario 2 d.–1947 m. sausio 21 d. – ugnis
* 1958 m. vasario 18 d.–1959 m. vasario 6 d. – žemė
* 1970 m. vasario 6 d.–1971 m. sausio 25 d. – metalas
* 1982 m. sausio 25 d.–1983 m. vasario 12 d. – vanduo
* 1994 m. vasario 10 d.–1995 m. sausio 30 d. – medis
* 2006 m. sausio 29 d.–2007 m. vasario 17 d. – ugnis
* 2018 m. vasario 19 d.–2019 m. vasario 4 d. – žemė
* 2030 m. vasario 3 d.–2031 m. sausio 22 d. – metalas
* 2042 m. sausio 22 d.–2043 m. vasario 9 d. – vanduo

## Šaltiniai

## Nuorodos
* travelchinaguide.com Chinese Zodiac – Dog
Kiaulė (kinų zodiakas)

**Kiaulė** – paskutinis iš dvylikos metų ciklo gyvūnų, sutinkamų kinų zodiake. Kiaulės metai yra siejami su žemės šakos simboliu 豬

## Metai ir penki elementai
Sakoma, kad žmonės, gimę šiais laikotarpiais, yra gimę kiaulės metais ir turi ryšį su šiais elementais:
* 1935 m. vasario 3 d.–1936 m. sausio 23 d. – medis
* 1947 m. sausio 22 d.–1948 m. vasario 9 d. – ugnis
* 1959 m. vasario 7 d.–1960 m. sausio 27 d. – žemė
* 1971 m. sausio 26 d.–1972 m. vasario 14 d. – metalas
* 1983 m. vasario 13 d.–1984 m. vasario 1 d. – vanduo
* 1995 m. sausio 31 d.–1996 m. vasario 18 d. – medis
* 2007 m. vasario 18 d.–2008 m. vasario 6 d. – ugnis
* 2019 m. vasario 5 d.–2020 m. sausio 24 d. – žemė
* 2031 m. sausio 23 d.–2032 m. vasario 10 d. – metalas
* 2043 m. vasario 10 d.–2044 m. sausio 29 d. – vanduo

## Šaltiniai

## Nuorodos
* travelchinaguide.com Chinese Zodiac - Pig
Programinis biudžetas

**Programinis biudžetas** – biudžeto modelis, paryškinantis susijusias veiklos sritis ir ryšį tarp išteklių ir išlaidų efektyvumo (rezultato). Biudžeto rengėjų konkrečios programos finansinės išlaidos turi būti pagrįstos siekiamais tikslais ir programos rezultatų efektyvumo vertinimo kriterijais. 

## Programinio biudžeto evoliucija
Eksperimentai su programiniu biudžetu pirmą kartą buvo pradėti taikyti JAV federalinės vyriausybės lygiu, 1960 m. (planavimo, programavimo ir biudžeto sudarymo sistema, PPBS). PPBS iniciatoriumi galima vadinti R. Maknamara, nes jo buvo įsakyta, kad visi turi rengti biudžetus pagal naująją praktiką. Paskutiniais XX a. dešimtmečiais daugelis pasaulio šalių perėjo prie programinio biudžeto. Pasikeitė biudžeto paskirtis ir sudarymo principai. Biudžetas tapo ne finansavimo, o strateginio planavimo instrumentu. Finansinių išteklių valdymo problemos išsivyčiuosiose valstybėse tapo viena iš pagrindinių paskatų reformuoti viešojo sektoriaus valdymą. Kalbant apie veiklos sritis, tai programinis biudžetas noriai taikomas krašto apsaugai, bet nelabai tinka socialinės politikos sričiai. Pastebima ir tai, kad minėtas metodas itin tinka esant gerai veikiančiai savivaldybės strateginio valdymo sistemai, gebančiai operatyviai reaguoti į aplinkos pasikeitimus, laiku formuoti strategines kryptis bei kontroliuoti veiklos pokyčius.

## Programinis biudžetas Lietuvoje
Lietuvoje programinis biudžetas valstybės valdyme sistemiškai pradėtas diegti nuo 2000 m.
(neskaitant 2 – 3 metų prieš 2000 m., kai buvo atliekami parengiamieji darbai).
## Teisinis reglamentavimas

## Programinio biudžeto rengimas
Programinis biudžetas gali būti rengiamas naudojant skirtingus metodus. Literatūroje aprašomi trys pagrindiniai metodai:
*Siekiamų rezultatų – metodas, nors ir naudojamas biudžetui parengti, tačiau pirmiausiai yra nukreiptas ne į biudžeto formavimą, bet į veiklos gerinimą, t. y. siekiama valdyti įprastinę institucijos veiklą ir didinti jos efektyvumą neperskirstant resursų, o padidinant atsakomybę ir objektyviai identifikuojant kokybę, kiekį, laiką;
*Nulinio pagrindo metodas – programos projekto rengimas ir vertinimas pradedamas nuo „nulio“, t. y. numatytų priemonių finansavimo poreikis privalo būti nustatytas neatsižvelgiant į einamųjų finansavimą. Dirbdamos pagal šį metodą, institucijos kiekvienam siekiamam tikslui turi parengti keletą su vadovais įvertintų alternatyvių programų, kuriose pateikiamas detalus priemonių aprašymas, laukiama nauda ir t. t.;
*Planavimo, programavimo, biudžetavimo sistema – pastaruoju metu tai pats populiariausias metodas rengiant programinius biudžetus. Esmė – ilgalaikio planavimo, programų ir procesų sujungimas, kurio metu išanalizavus alternatyvias programas, atrenkamos programos maksimaliai tenkinančios ilgalaikius tikslus ir su mažiausiais įgyvendinimo kaštais duodančios maksimalų efektą.

## Šaltiniai
*Staponkienė, J.(2005). Naujosios viešosios vadybos elementų identifikavimas. Viešojo politika ir administravimas, Nr. 26
*Biudžeto sistemos 
*programinis biudžetas
Rodionas Malinovskis

**Rodionas Malinovskis** (,  1898 m. lapkričio 22 d. Odesoje – 1967 m. kovo 31 d. Maskvoje) – tarybinis karinis ir valstybės veikėjas, Antrojo pasaulinio karo vadas. Tarybų Sąjungos maršalas (1944 m.), dukart Tarybų Sąjungos didvyris, Jugoslavijos nacionalinis didvyris. TSRS Gynybos ministras (1957–1967 m.).

## Biografija
Pirmojo pasaulinio karo dalyvis-savanoris, apdovanotas Georgijaus kryžiumi. Nuo 1916 m. tarnavo rusų ekspediciniame korpuse Prancūzijoje.

Grįžęs 1919 m. pradėjo tarnybą Raudonojoje armijoje, pilietinio karo metu kariavo prieš admirolą A.Kolčaką.

1930 m. baigė M.Frunzės karo akademiją, tarnavo kavalerijos daliniuose Šiaurės Kaukaze ir Baltarusijoje. 1937–1938 m. respublikonų pusėje dalyvavo pilietiniame kare Ispanijoje. Grįžęs dėstė karo akademijoje.

Prasidėjus Vokietijos-Rusijos karui, vadovavo šaulių korpusui, 6-ajai armijai, Pietų frontui, dalyvavo Stalingrado mūšyje.

Nuo 1943 m. kovo mėn. vadovavo Ukrainos frontui, išvadavusiam nuo nacistų Rostovą ir Odesą. 1944 m. jam suteiktas Tarybų Sąjungos maršalo laipsnis, jis kariavo Vengrijoje ir Austrijoje. Už Vienos operaciją apdovanotas Pergalės ordinu.

1945 m. rugpjūčio mėn. prasidėjus TSRS-Japonijos karui, paskirtas vadovauti Užbaikalės frontui. Vėliau vadovavo Amūro, Tolimųjų Rytų karinėms apygardoms, nuo 1956 m. kovo mėn. buvo TSRS Gynybos ministro pirmasis pavaduotojas – Sausumos kariuomenės vadas.

1957 m. spalio mėn. nuo TSRS Gynybos ministro pareigų nušalinus maršalą G. Žukovą, užėmė ministro pareigas ir jas ėjo iki pat mirties. Palaidotas nekropolyje prie Kremliaus sienos Maskvoje.

R. Malinovskis buvo 2–7 šaukimų TSRS Aukščiausiosios Tarybos deputatas, nuo 1955 m. – TSKP CK narys. Apdovanotas penkiais Lenino, trimis Raudonosios vėliavos, dviem Suvorovo ordinais, I laipsnio Kutuzovo ordinu.

Dukart Tarybų Sąjungos didvyris (1945 ir 1958 m.).

## Papildoma informacija
* R. Malinovskis ilgiausiai Rusijos ir TSRS istorijoje buvo gynybos ministru.
* Domėjosi šachmatais, kūrė šiam žaidimui uždavinius. Mokėjo prancūzų ir ispanų kalbas.
* 1962 m. Novočerkasko įvykių metu sankcionavo karinės jėgos panaudojimą prieš taikius demonstrantus.
* R. Malinovskio tėvas buvo Krymo karaimas.

## Nuorodos
* Netipiškas maršalas (straipsnis rusų klb.) 
* Малиновский Родион Яковлевич.БИОГРАФИЧЕСКИЙ УКАЗАТЕЛЬ

## Šaltiniai

|-
Palenkės Mendzižeco valsčiaus herbas

**Palenkės Mendzižeco valsčiaus herbas** () – Palenkės Mendzyžeco valsčiaus heraldinis simbolis, kuriame mėlynoje užsklandoje vaizduojamas Palenkės Mendzižeco miesto herbas, o iš šonų dvi auksinės juostos vaizduojančios per valsčių tekančias upes.

## Nuorodos

* Aprašymas apie herbą (lenk.).
Klaipėdos baldai

**Klaipėdos baldai** –  didžiausia baldų gamybos įmonė Klaipėdoje, įsikūrusi Joniškės g. 21, šalia Mokyklos gatvės tilto. Bendrovėje dirba apie 790 darbuotojų (2018 m.). Bendras fabriko plotas – 20.000 kvadratinių metrų. Gamybos kryptis – stambiaserijinė faneruotų natūraliu medžio lukštu baldų gamyba. AB „Klaipėdos baldai“ gamina komodas, TV staliukus bei CD lentynas. Visa produkcija yra eksportuojama.

## Istorija
1954 m. įsteigtas Klaipėdos baldų fabrikas, pradėjęs gaminti pirmuosius baldus. Buvo numatyta gaminti vieno modelio paprastos konstrukcijos drabužių spintas, tačiau be spintų gamybos (91 % produkcijos) fabrikas taip pat tiekė pjautinę medieną, įvairius plataus vartojimo reikmenis (avalynės dėžes, veidrodžių rėmus, tualetinius stalelius, karnizus).

1974 m. baldų fabrikas buvo sujungtas su Rietavo medžio apdirbimo kombinatu į baldų gamybinį susivienijimą „Klaipėda“.

1993 m. kovo 3 d. Įmonė buvo privatizuota. Naujai įregistruota bendrovė - AB „Klaipėdos baldai“. Pagrindinis jos akcininkas – UAB "SBA Furniture Group" (72,35%).

## Šaltiniai

## Nuorodos
* Klaipėdos baldai
Hemostazė

**Hemostazė** (*kraujo krešėjimas*) – procesas apsaugantis organizmą nuo nukraujavimo, dėl mechaninio pažeidimo ar krešėjimo proceso sutrikimo. Hemostazę galima būtų suskirstyti į keturias pagrindines fazes: vazokonstrikcija, pirminio krešulio iš kraujo plokštelių susidarymas, galutinio krešulio iš fibrino polimerų ir kitų kraujo kūnelių susidarymas ir krešulio irimas, kad būtų atstatyta normali audino kraujotaka.

## Pirminė hemostazė
Pirminė hemostazė – kraujavimo sustabdymas. Kraujavimą sustabdo iš trombocitų susidaręs kamštis. Šios kamščio susidarymą skatina keli veiksniai:

* Von Wilebrando faktorius (vWF): po pažeidimo iš audinių ir trombocitų išsiskyręs von Wilebrando faktorius prisijungia prie pažeisto endotelio. Trombocitai jungiasi su von Wilebrando faktoriumi. Ši sąveika skatina trombocitų degranuliaciją ir agregaciją.

* Kolagenas: pažeidus endotelį atsidengia pamatinė membrana sudaryta iš IV ir V kolageno. Jeigu pažeidimas yra gilesnis atsidengia kolagenas esantis po endoteliniam audinyje. Kolagenas skatina trombocitų agregaciją.

Po 3–5 minučių susidaręs trombocitų kamštis sustabdo kraujavimą.

## Antrinė hemostazė
Antrinė hemostazė – kraujo krešėjimas. Į kraujotaką patekęs audinių faktorius sąveikauja su VIIa faktoriumi ir aktyvina X faktorių. Dėl kraujo veiksnių kaskados susidaręs fibrinas sustiprina trombocitų kamštį ir per 5–10 minučių visiškai sustabdo kraujavimą.

## Fibrinolizė
Fibrinolizė – krešulio irimas. Tam, kad audinyje būtų atsatyta normali kraujotaka, per 48–72 val. su krauju kontaktuojanti krešulio dalis yra suardoma.

## Faktoriai

Kraujo krešulio susidaryme dalyvauja bent jau 13 kraujyje esančių krešėjimo faktorių:
* F I fibrinogenas;
* F II protrombinas;
* F III tromboplastinas;
* F IV Ca 2+;
* F V proakcelerinas;
* F VI (aktyvusis F V);
* F VII prokonvertinas;
* F VIII antihemofilinis globulinas (AHG);
* F IX Kristmaso faktorius;
* F X Stiuarto – Prauerio faktorius;
* F XI plazminės tromboplastino pirmtakas (PTP);
* F XII Hagemano faktorius;
* F XIII fibriną stabilizuojantis faktorius.
Daugpilio geležinkelio tiltas

**Daugpilio geležinkelio tiltas** () – vienas iš tiltų Daugpilyje, Latvijoje per Dauguvą. Šis tiltas yra Peterburgo-Varšuvos geležinkelio linijoje, šalia Daugpilio tvirtovės, todėl dar vadinamas **Tvirtovės tiltu**.

## Istorija

Tiltą suprojektavo inžinierius Stanislovas Kerbedis, statybos vyko 1858–1862 m. Atidarytas 1862 m. gegužės 9 d., paleidus traukinių eismą ruože Daugpilis-Kaunas (257 varstai). Pradžioje tai buvo metalinis trijų santvarų tiltas, kartu buvęs ir geležinkeliui, ir kitam sausumos transportui pritaikytas statinys. Per Pirmąjį pasaulinį karą 1919 m. rugsėjo mėn. buvo susprogdintas tilto vidurinis tarpatramis, vėliau laikinai atstatytas, o 1920 m. pakeistas arkine konstrukcija.

1941 m. birželio mėn. 26 d vermachto diversantams bandant tiltą užimti, sovietų daliniai bandė jį susprogdinti, bet tiltui buvo pakenkta tik iš dalies. Vėliau suremontuotu tiltu naudojosi vokiečių kariuomenė. 1944 m. liepos 27 d. vokiečiai atsitraukdami tiltą galiausiai susprogdino, ant jo užvarę ešeloną su įkalintais krašto gyventojais. Buvo laikinai atstatytas fronto poreikiams, o vėliau kapitaliai suremontuotas ir įgavęs dabar stovinčio tilto formas.

## Duomenys

Tilto konstrukciją sudaro trys metalinės santvaros, įrengtos ant dviejų tarpinių ir kranto atramų. Ant vienos iš jų įtaisyta upės vandens lygio matuoklė. Upės vagoje pastebimos buvusių atramų liekanos. Dešiniajame krante tilto tęsinyje įrengtas viadukas, kertantis gatvę. Tiltu nutiesta tik viena geležinkelio bėgių vėžė. Tiltas yra saugomas. Jo ilgis apie 400 m. Prieš tiltą stovi pašto atstumų stulpas, 532 km atstumu nuo nulinio stulpo Varšuvos stotyje Sankt Peterburge. Pats tiltas stovi 533 km.

## Nuorodos

* Daugpilio geležinkelio tiltas
Terespolio valsčiaus herbas

**Terespolio valsčiaus herbas** () – Terespolio valsčiaus heraldinis simbolis, naudojamas nuo 2013 metų. Baltos užsklandos herbe vaizduojama raudona lapė tupinti ant žalios žolės. 1992 m. Terespolio miestui atsiskyrus nuo Terespolio valsčiaus ir savo herbu išrinkus miesto įkūrėjo *Sluškos* herbą, valsčius susikūrė savo herbą, kuris buvo naudojamas iki 2013 m., tačiau neatitiko heraldinių standartų.


Vaizdas:POL gmina Terespol COA old.svg|Herbas naudotas iki 2013 m.


## Nuorodos

* Aprašymas apie herbo keitimą (lenk.) .
Dreluvo valsčiaus herbas

**Dreluvo valsčiaus herbas** () – Dreluvo valsčiaus heraldinis simbolis, kuriame raudonoje užsklandoje ant žalios kalvos vaizduojamas baltas malūnas, iš kurio šonų vaizduojami: lotyniškas, maltos ir unitų kryžiai. 

## Nuorodos

* Aprašymas apie herbą (lenk.) .
Jana Jordan

**Jana Džordan** (; 1986 m. kovo 9 d. San Antonijas, JAV) – amerikiečių pornografijos aktorė ir modelis. 2007 m. rugpjūtį tapo „Penthouse metų mergina“.

## Biografija
Gimė 1986 m. kovo 9 d. San Antonijuje, Teksase. Gyvena Kalifornijoje. Fotomodelio karjerą Jana pradėjo būdama 14 metų amžiaus. Sulaukusi 18 metų pradėjo fotografuotis nuoga. Pornografijos pramonėje Jana žinoma **Jana Foxy** vardu. 2007 m. sausį mergina pasirašė sutartį su „Ninn Worx“ kompanija. Tais pačiais metais tampa „Penthouse metų mergina“. 2008 m. įkūrė savo tinklalapį.

Vaidina tik lesbietiškuose filmuose. 2009 m. nominuota „AVN Awards“ apdovanojimuose, geriausios lesbietiškos scenos kategorijoje. Iki 2013 m. nusifilmavo 123 pornografiniuose filmuose.

## Apdovanojimai ir nominacijos

## Šaltiniai

## Nuorodos

* Oficiali svetainė
* IMDb profilis
Bhyšma

**Bhyšma** () arba ***Devavrata*** – Mahabharatos vienas pagrindinių veikėjų, aštuntasis Kuru karaliaus Šantanu sūnus, Pandavų ir Kauravų dėdė.

Bhyšma gimė iš Šantanu ir deivės Gangos santuokos. Pirmuosius septynis savo vaikus Ganga nuskandino, tačiau Šantanu sulaikė ją nuo Bhyšmos nuskandinimo (dėl to Ganga jį paliko). Vėliau Bhyšma priėmė skaistybės įžadą, kad jo tėvas galėtų vesti Satjavatę, kurios tėvas jo už Šantanu nenorėjo išleisti, nes šis jau turėjo vaiką (kuris faktiškai turėjo paveldėti sostą). Bhyšma atsisakė pretenzijų į sostą, o kad jo galimi vaikai į tą sostą nepretenduotų – priėmė skaistybės įžadą. Dėl to Bhyšma įgijo dovaną mirti tada, kuomet jis pats panorės. Bhyšma taip pat rado nuotakas savo vėliau gimusiam pusiau broliui Vičitravyrjai – Ambą, Ambiką ir Ambaliką.

Bhyšma aprašomas kaip teisingas, asketiškas, puikus karys, meistriškai valdąs lanką.

Kurukšetros mūšyje Bhyšma buvo Kauravų karo vadu, nors buvo labai palankus Pandavams. Jis buvo vyriausias karo dalyvis, net keturiomis kartomis vyresnis už pagrindinius mūšio veikėjus. Pandavai taip pat vengė nužudyti Bhyšmą, tačiau Krišna įtikino Ardžuną tokio poelgio būtinybe. Pasislėpęs už Šikhandi, kurio Bhyšma buvo pažadėjęs neliesti, nugaros, Ardžuna sužalojo Bhyšmą, o vėliau visi Pandavai ėmė laidyti į jį strėles. Bhyšma nukrito nuo dramblio ant strėlių krūvos, taip nepaliesdamas žemės. Žuvęs kaip tikras karys, Bhyšma iškeliavo į Indraloką (karių dausas).
Šantanu

**Šantanu** () – Mahabharatos veikėjas, Kuru karalius (Hastinapuros valdovas), Bharatų dinastijos narys, minimas ir Rigvedoje. Karaliaus Pratipos sūnus.

Mahabharatoje pasakojama istorija, kaip Šantanu, medžiodamas prie Gangos upės išvydęs nuostabią moterį – deivę Gangą. Ši sutiko už jo tekėti su sąlyga, kad karalius neklausiąs jos poelgių priežasčių. Jiedu susilaukė 7 vaikų, kuriuos visus Ganga nuskandino, nenorėdama, kad pusdieviai gimtų žmogaus kūne. Tačiau skandinant aštuntąjį vaiką, Bhišmą, Šantanu nesusilaikė ir sudraudė Gangą. Tada ji karalių paliko.

Vėliau, kai Bhišma jau buvo suaugęs, Šantanu pamatė žvejo dukterį Satjavatę. Tačiau jos tėvas ją sutiko išleisti tik su sąlyga, kad judviejų būsimi vaikai taps sosto paveldėtojais. Dėl to Bhišma turėjo atsisakyti pretenzijų į sostą ir priimti skaistybės įžadą. Šantanu su Satjavate susilaukė dviejų sūnų – Čitrangados ir Vičitravyrjos.
Vičitravyrja

**Vičitravyrja** () – Mahabharatoje minimas Hastinapuros valdovas. Buvo jaunesnysis Šantanu ir Satjavatės sūnus. Tapo valdovu, kai jo brolis Čitrangada žuvo kovoje su Gandharvanu.

Vičitravyrjai jo pusiau brolis Bhišma rado tris nuotakas (laimėjo Kašio karalystės svajamvaroje) – Ambą, Ambiką ir Ambaliką. Tačiau Vičitravyrja netrukus mirė, nesulaukęs palikuonių. Satjavatė prašė Bhišmos pratęsti giminę, tačiau atsisakė laužyti savo skaistybės įžadą. Tada giminę pratęsė nesantuokinis Satjavatės sūnus Vjasa – jam gimė sūnūs Pandus ir Dhritaraštra.
Dhritaraštra

: *Apie budizmo mitologijos veikėją žr. [[Dhritaraštra (budizmas)]].*

**Dhritaraštra** () – vienas pagrindinių „Mahabharatos“ epo veikėjų, aklas Hastinapuros valdovas.

Gimė rišiui Vjasai ir buvusio karaliaus Vičitravyrjos žmonai Ambikai. Kadangi Vičitravyrja mirė nesulaukęs palikuonių, jo motina Satjavatė pakvietė savo nesantuokinį sūnų Vjasą pratęsti giminę. Tačiau Vjasa buvo baugios išvaizdos, ir Ambika jį išvydusi užsimerkė. Dėl to gimė aklas sūnus Dhritaraštra. Dėl savo negalios valdovu tapti negalėjo, todėl karaliumi tapo jo brolis Pandus. Jam mirus, prasidėjo kova dėl Hastinapuros sosto. Dhritaraštra tapo nominaliu valdovu, nors iš tikro valdė sūnus Durjodhana. Iš viso, Dhritaraštra su žmona Gandhare susilaukė 100 sūnų Kauravų ir vienos dukters.

Brolio Pandaus sūnūs, Pandavai, kėlė pretenzijas į sosto paveldėtojus, nes Pandavas Judhišthira buvo vyresnis už Durjodhaną. Norėdamas išvengti konflikto, Dhritaraštra Judhišthirai paskyrė pusę karalystės. Tačiau vėliau, žaidimo kauliukais metu, Pandavai pralošė savo karalystės dalį. Dhritaraštra ją jiems vėl grąžino, nes nujautė, kad tai baigsis karu, bet Judhišthira pralaimėjo žaidimą ir antrą kartą.

Kurukšetros mūšio metu, iš Vjasos aiškiaregystės dovaną gavęs jo vežėjas Sandžaja pasakoja karaliui mūšio įvykius. Mūšyje netekęs visų savo atžalų, Dhritaraštra puolė į neviltį ir skausmą. Jis visgi pripažino Pandavus sosto paveldėtojais, bet norėjo apkabindamas mirtinai suspausti Bhymą, kuris nužudė daugiausia jo sūnų. Čia Krišna išgelbėjo Pandavą, aklam karaliui pakišęs statulą. Vėliau, pasenęs ir sielvarto išvargintas, Dhritaraštra su Gandhare ir Sandžaja pasitraukė į mišką, kur netrukus per gaisrą žuvo.
Vjasa

**Vjasa** ( – „pasakotojas“) arba **Ved Vjasa** – svarbus indų mitologijos veikėjas, rišis, tradiciškai laikomas „Mahabharatos“ epo autoriumi bei vedų sistemintoju. Dalyje vaišnaviškų tradicijų Vjasa laikomas Višnaus įsikūnijimu.

Mahabharatoje Vjasa taip pat yra ir veikėjas. Jis yra nesantuokinis karaliaus Šantanu žmonos Satjavatės ir išminčiaus Parašaros sūnus. Gimė ir gyveno Jamunos upės saloje, pasižymėjo baisia išvaizda, tamsia oda. Kuomet karalius Vičitravyrja miršta bevaikis, Satjavatė pakviečia Vjasą, kad šis susilauktų palikuonių su Vičitravyrjos žmonomis. Su jomis jis susilaukia dviejų sūnų – aklo Dhritaraštros (nes Ambika iš baimės užsimerkė) ir išblyškusio Pandaus (nes Ambalika iš baimės pabalo). Taip pat nuo tarnaitės jam gimsta sveikas sūnus Vidura. Tokiu būdu Vjasa tampa Kauravų ir Pandavų seneliu. Vjasos dėka Sandžajai suteikiamas dieviškas regėjimas, dėl kurio jis atpasakoja Kurukšetros mūšį.

Tradicijoje laikoma, kad Vjasa iš vienos Vedos sudarė 4 vedų skirstymą – Rigvedą, Samavedą, Jadžurvedą ir Atharvavedą. Jam priskiriama Mahabharatos, visų 18-os Puranų autorystė, kartais atributuojami ir kiti kūriniai. Pasakojama, kad Mahabharatą užrašęs dievas Ganeša, pasakojant Vjasai. Žinant šių kūrinių apimtis, akivaizdu, kad vienas žmogus to atlikti nesugebėjęs, todėl yra laikoma, kad „Vjasa“ personifikuoja anoniminius šių indų literatūros kūrinių pasakotojus.
Šventės tiltas

**Šventės tiltas** () – automobilių ir geležinkelio tiltas per Dauguvą Daugpilio miesto aplinkkelyje Latvijoje. Tilto vieta – Lyksnos ir Šventės valsčiuose (Aukštutinės Dauguvos savivaldybėje). Tilto pavadinimas siejamas su Šventės gyvenviete, esančia už 13 km nuo Daugpilio.

Tilto statyba vyko 1963–1968 m. Vienu metu plačioje upės salpoje buvo įrengiami pylimai automobilių kelio atšakai nuo Rygos plento (magistralė A14) į Šventę ir geležinkelio ruožui, aplenkiančiam Daugpilio geležinkelio mazgą. Tiltu praeina pėsčiųjų takas. Jungia geležinkelio linijas Daugpilis-Radviliškis ir Daugpilis-Rėzeknė (toliau Sankt Peterburgas).

## Duomenys

Tiltas metalinis, 4 santvarų. Tiltas turi 4 betonines atramas, ant vienos iš kurių įtaisyta upės vandens lygio matuoklė. Tilto ilgis 325 m.

## Šaltiniai

## Nuorodos

* Šventės tiltas (''wikimapia.org'')
Augustas Didžgalvis

**Augustas Didžgalvis** (g. 1985 m. rugpjūčio 24 d. Kaune) – Lietuvos fotografas, žurnalistas.

## Biografija

1991–1999 m. mokėsi Šiaulių 5-ojoje vidurinėje mokykloje, 1999–2000 m. Kauno S. Nėries vidurinėje mokykloje, 2000–2002 m. Kauno mokykloje Anima. 2003–2007 m. gyveno Vokietijoje (Berlyne, Niurnberge), priklausė vietos lietuvių bendruomenėms. 2007 m. vasarą persikėlė gyventi į Vilnių, kuriame gyvena iki šiol.

Nuo 2006 m. darbus publikuoja portalas lrytas.lt, nuo 2008 m. portalas DELFI, nuo 2014 m. 15min. 2011 m. dirbo portale alfa.lt, bendradarbiavo su žurnalu „Valstybė“. 2012–2015 m. bendradarbiavo su JAV Holokausto muziejumi. 2019 m. vedė laidą Žinių radijuje. Yra apkeliavęs ir fotografavo virš 15 valstybių, sukaupė fotografijų archyvą įvairiomis temomis.

Be gimtosios lietuvių, kalba dar keturiomis užsienio kalbomis (anglų, rusų, vokiečių, turkų).

## Kūryba

Pagrindinės kryptys – reportažinė, taikomoji ir žiniasklaidos fotografija. Nuotraukoms būdingi konkretūs vaizdiniai motyvai, dinamika, ekspresija, efektyvios kompozicijos, sodrių spalvų koloritas, kontūrų ryškumas ir bendras informatyvumas, portretams – situacijos režisavimas improvizuojant, panaudojant aplinkos detales. Meninės išraiškos priemonės nesudėtingos ir iš lengvai suvokiamų elementarių struktūrų.

## Parodos

* 2009 m. „Pauzės“, kavinių tinklas „Coffee Inn“ (asmeninė paroda) 
* 2009 m. „Susipažinkime“ (kolektyvinė paroda, rengė Lietuvos žurnalistų sąjunga) 
* 2010 m. „Lietuvos kariuomenė fotografijoje“ (kolektyvinė paroda, rengė Lietuvos Respublikos krašto apsaugos ministerija) 
* 2010 m. „Šiuolaikinio kario portretas“ (kolektyvinė paroda, rengė Lietuvos Respublikos krašto apsaugos ministerija) 
* 2010 m. „Lietuvos spaudos fotografija“ (kolektyvinė paroda, rengė Lietuvos spaudos fotografų klubas, tema Sportas) 
* 2011 m. „Lietuvos spaudos fotografija“ (kolektyvinė paroda, rengė Lietuvos spaudos fotografų klubas, tema Portretas)

## Šaltiniai

## Nuorodos

* Augusto Didžgalvio asmeninis tinklalapis
* KAM leidinys „Šiuolaikinio kario portretas 2010“
Pandus

**Pandus** () – vienas iš „Mahabharatos“ veikėjų, Pandavų protėvis.

Gimė iš Vjasos ir Ambalikos. Kadangi Vičitravyrja mirė nesulaukęs palikuonių, jo motina Satjavatė pakvietė savo nesantuokinį sūnų Vjasą pratęsti giminę. Tačiau Vjasa buvo baugios išvaizdos, ir Ambalika jį išvydusi išbalo. Todėl Pandus gimė išblyškęs (sergantis anemija).

Jis buvo geras karys, tapo Hastinapuros valdovu ir užkariavo Kašį, Angą, Vangą, Kalingą, Magadhą. Jis vedė dvi žmonas – Madrę ir Kuntę (Prithą). Kartą medžiodamas miške jis palaikęs žvėrimi nušovė rišį Kindamą, ir šis mirdamas prakeikė Pandų, kad šis mirs, jei tik lytiškai su kuo nors santykiaus.

Bevaikis Pandus atidarė karalystę aklam broliui Dhritaraštrai. Tuo tarpu Kuntė iš Durvasos gavo stebuklingus kaulus, kuriais galėjo išsikviesti dievus. Taip jai gimė Judhištira (nuo Dharmos), Bhyma (nuo Vajaus) ir Ardžuna (nuo Indros). Kuntė pasidalino kaulais su Madre ir jai nuo brolių Ašvinų gimė Nakula ir Sahadeva.

15 metų išgyvenęs celibate, Pandus nesusilaikė ir pamylėjo Madrę, ir, kaip kad buvo prakeiktas, mirė. Madrė atliko sati ritualą ir susidegino vyro lauže, o Kuntė su vaikais gyveno su Kauravais.
Judhišthira

**Judhišthira** ( – 'ramus mūšyje') – „Mahabharatos“ veikėjas, vyriausias iš brolių Pandavų. Indraprasthos, o vėliau ir Hastinapuros karalius.

Gimė iš Pandaus žmonos Kuntės ir dievo Dharmos, todėl apdovanotas neprilygstamu teisingumo jausmu. Jo fizinis tėvas Pandus, dėl prakeiksmo atidavė sostą broliui Dhritaraštrai, o šis, kadangi buvo aklas, realiu valdytoju paskyrė savo sūnų Durjodhaną. Tačiau Judhišthira buvo vyriausias iš visų galimų įpėdinių, todėl ėmė reikšti pretenzijas į sostą (tiesa, dar buvo Kuntės nesantuokinis sūnus Karna, kuris buvo pats vyriausias). Pas išminčius Droną ir Kripą Judhišthira mokėsi kovos meno.

Tęsiantis nesutarimams dėl sosto, Dhritaraštra paskyrė Judhišthirai pusę karalystės. Jis tapo Indraprasthos (dab. Delis) valdovu. Su žmona Draupade susilaukė sūnaus Prativindhjos, o su Devika – Jaudhejos. Tapęs karaliumi, atliko radžasūjos ritualą ir inauguravo save pasaulio valdovu. Jo broliai užkariavo plačias teritorijas.

Tačiau vėliau Kauravai, pasitelkę dėdę Šakunį, žaidime kauliukais laimėjo Judhišthiros karalystę, o pats karalius, kartu su broliais 13 metų gyveno tremtyje.

Vėliau grįžęs Judhišthira pareiškė pretenzijas į karalystę, kilo Kurukšetros mūšis. Jame Judhišthira nukovė dėdę Šalją. Laimėjęs mūšį, atliko ašvamedhos (žirgo aukojimo) ritualą ir pasiskelbė Hastinapuros valdovu. Vėliau palikęs sostą Ardžunos palikuoniui Parikšitui, kartu su kitais Pandavais pasitraukė į kalnus. Ten bekopdami mirė visi Pandavai, išskyrus Judhišthirą. Pasiekęs viršūnę, buvo pakviestas Indros į dausas, bet atsisakė ten keliauti, kol nebus paimti jo broliai ir šuo (kuriame buvo įsikūnijęs tėvas Dharma).
Bhyma

**Bhyma** () arba **Bhymasena** (भीमसेनः) – „Mahabharatos“ veikėjas, vienas iš brolių Pandavų. Išsiskyrė savo fizine galia.

Buvo Pandaus žmonos Kuntės ir dievo Vajaus sūnus. Kaip ir kitus brolius, jį kovų meno mokė Kripa ir Drona. Dar jaunystėje, gyvendamas su Kauravais, dažnai tyčiodavosi iš jų silpnumo, taip sukeldamas Durjodhanos pasipiktinimą, todėl šis ne kartą bandė Bhymą nužudyti. Viename iš epizodų, Bhyma nugalėjo galingą demoną Bakasurą.

Bhyma su Pandavų žmona Draupade susilaukė sūnaus Sutasomos. Jis taip pat nugalėjo ir vedė rakšasę Hidimbę ir susilaukė su ja vaiko, taip pat rakšasos – Ghatotkačos. Jo broliui Judhišthirai atlikus radžasūjos ritualą, Bhyma užvaldė daugybę Indijos karalysčių.

Vėliau, kai Judhišthira pralaimi karalystę Kauravams, Pandavai pasileidžia klajoti po miškus, ir Bhyma dažnai gelbsti brolius nuo asurų ir rakšasų. 13-ais tremties metais tarnavo pas Viratos karalių kaip virėjas, ten nužudė Viratos karvedį Kičaką, kuris siekė Draupadės meilės.

Kurukšetros mūšio metu, Bhyma buvo vienas svarbiausių Pandavų jėgų. Jis nužudė 100 brolių Kauravų, tame tarpe Dušasaną (jį nužudęs, išplėšė jo širdį ir iš jos gėrė kraują) bei Durjodhaną (smogdamas vėzdu žemiau juostos).

Po mūšio, karalius Dhritaraštra, jausdamas nuoskaudą dėl sūnų, bandė apkabindamas suspausti Bhymą negyvai, bet Krišna vietoje jo pakišo statulą. Bhyma žuvo kartu su broliais keliaudamas į kalnus.
Riedučių sportas

**Riedučių sportas** – sporto šakų grupė, kurios naudoja riedučius.

Riedučių sportas yra viena iš potencialiausių sporto šakų patekti į olimpines žaidynes.

Riedučių sporto šakos:
* Riedutinių pačiūžų sportas
** Akrobatinis riedučių sportas
** Riedutinių pačiūžų ritulys
** Greitasis čiuožimas riedutinėmis pačiūžomis
** Riedučių futbolas
* Riedučių čiuožinėjimo sportas
** Dailusis čiuožimas riedučiais
** Greitasis čiuožimas riedučiais
** Riedučių derbis
* Riedučių ritulys
* Plento čiuožimas
* Riedučių slidinėjimas

## Šaltiniai
Karna (Mahabharata)

**Karna** () – vienas iš „Mahabharatos“ veikėjų, didvyris, princo Durjodhanos geriausias draugas.

Karna buvo pirmasis Kuntės vaikas, susilauktas nuo dievo Sūrjos, dar prieš ištekant už Pandaus. Norėdama atsisakyti nepageidaujamo vaiko, ji paleido lopšį su juo pasroviui. Vaiką rado ir išaugino vežiko šeima. Karna susibičiuliavo su Kauravų vyriausiuoju sūnumi Durjodhana, kuris nekreipė dėmesio į žemą Karnos kilmę. Tuo tarpu Pandavai iš jo dažnai tyčiodavosi, nes nežinojo, kad tai esąs jų brolis. Karna taip pat patyrė patyčias ir iš Draupadės – jis įveikė nuotakos iškovojimo užduotį, bet princesė atsisakė tekėti už vežiko sūnaus ir vėliau atiteko Ardžunai. Valdant Durjodhanai, Karna buvo paskirtas Angos karaliumi, daug prisidėjo užkariaujant žemes.

Sūrja Karnai buvo dovanojęs nenugalimumą suteikiančius šarvus ir auksarus, bet juos atėmė brahmanu apsimetęs Indra, kuris taip norėjo padėti sūnui Ardžunai. Indra, sužavėtas Karnos nuolankumo, jam dovanojo savo mirtiną žaibą, kurį Karną galėjo panaudoti tik kartą.

Nors buvo galingiausias Kauravų karys, Karna iš pradžių nedalyvavo Kurukšetros mūšyje, nes to nenorėjo Bhišma (žinojęs apie pandavišką jo kilmę). Tik 11-ą dieną, žuvus Bhišmai, Karna stojo į mūšį, o po Dronos žūties tapo karvedžiu. Krišnos sumanymu, prieš Karną stojo rakšasa Ghatotkača. Jam nugalėti, Karna turėjo paaukoti Indros suteiktą ginklą. Paskutinėmis mūšio dienomis stojo įnirtinga kova tarp Karnos ir Ardžunos. Karna buvo nugalėtas klasta – jo vežikas Šalja tyčia įklampino vežimą į smėlį, o kol Karna bandė vežimą ištraukti, jį beginklį nukovė Ardžuna.

Tik po mūšio Pandavai iš Kuntės sužinojo, kad kovėsi prieš savo brolį.
Uahiguja

**Uahiguja** () – miestas Burkina Faso šiaurėje, 180 km į šiaurės vakarus nuo Uagadugu. Šiaurės regiono ir Jatengos provincijos administracinis centras. Plentai į Uagadugu, Bobo Diulasą, Moptį, Džibą. Yra ligoninė, paštas, stadionas. Žemės ūkio regiono prekybinis centras (sorgai, soros, daržovės). Odos apdirbimo pramonė.

## Istorija

Uahiguja įkurta 1757 m. kaip Jatengos karalystės sostinė. 1825 m. miestą sugriovė prancūzai. XIX a. miestas jų buvo atkurtas, atstatyta tvirtovė. 1985 m. miestą atakavo Malio pajėgos.
Draupadė

**Draupadė** () arba **Krišna** ( – 'juodoji') – „Mahabharatos“ veikėja, brolių Pandavų žmona.

Draupadė buvo Pančalos karaliaus Drupados dukra. Svajamvaros rituale ją laimėjo brahmanu persirengęs Ardžuna. Karalius Drupada tyčia sugalvojo tokią sunkią užduotį, kurią galėtų įveikti tik Ardžuna – pataikyti penkiomis strėlėmis į judantį taikinį, žiūrint tik į jo atvaizdą vandenyje. Grįžęs su Draupade pas motiną Kuntę, Ardžuna tarė – „aš atvedžiau laimę į namus“. Motina, nepažvelgusi, iš įpročio tarė – „tebus ji jums visiems“. Todėl Draupadė tapo visų penkių Pandavų žmona. Kad išvengtų konfliktų, buvo nustatytas laikas, kada kas gali lankytis pas Draupadę.

Draupadė svajamvaros metu įžeidė Karną, nes atsisakė už jo tekėti, motyvuodama, kad jis esąs vežiko sūnus. Vėliau pasityčiojo iš Durjodhanos, kai šis, lankydamasis Pandavų rūmuose, įkrito į baseiną.

Žaidimo kauliukais metu, Judhišthira pralaimėjo Kauravams viską, įskaitant ir žmoną. Tuo pasinaudoję Kauravai nusprendė pasityčioti iš Draupadės – Dušasana atvilko Draupadę į kambarį už plaukų ir bandė nuvilkti jos sarį. Tačiau apsireiškęs Krišna neleido jos apnuoginti. Tada Durjodhana paplekšnojo sau per šlaunį, rodydamas Draupadei ant jos sėstis. Įsižeidę broliai pažadėjo Kauravams atkeršyti. Vėliau, po antrojo žaidimo kauliukais, Draupadė grįžo Pandavams, ir 13 metų su jais klajojo.

Vieno iš epizodų metu, Draupadę bandė pavogti Sindho karalius Džajadratha, bet Pandavai ją susigrąžino. 13-ais metais, tarnaujant Viratos rūmuose, ją bandė suvilioti karvedys Kičaka, bet buvo nužudytas Bhymos.

Draupadė susilaukė nuo brolių penkių vaikų – Upapandavų. Tačiau jie visi žuvo Kurukšetros mūšyje.

Draupadė žuvo kai kartu su kitais broliais kopė į kalnus.
Durjodhana

**Durjodhana** ( – 'sunkiai nugalimas') – vienas pagrindinių „Mahabharatos“ veikėjų, vyriausiasis iš aklo karaliaus Dhritaraštros sūnų Kauravų.

Durjodhana gimė Gandharei po labai ilgo nėštumo. Buvo labai stiprus, mokėsi kautis pas Kripą ir Droną, pas Balaramą tapo kovos buožėmis virtuozu. Durjodhana tapo labai geru draugu su Karna, iš kurio tyčiodavosi Pandavai, dėl jo žemos kilmės (nors iš tiesų, jis buvo jų brolis). Durjodhana vedė Pragjotišos karaliaus Vasantrajos dukrą Mayuri, susilaukė dviejų vaikų – Lakšman Kumaros ir Lakšmanos.

Durjodhana buvo pagrindinis kandidatas į Hastinapuros sostą, tačiau to nenorėjo pripažinti mirusio karaliaus Pandaus sūnūs Pandavai, ir pretendavo į sostą. Dėdė Šakunis pasiūlė Durjodhanai Pandavus sudeginti, kai jie viešėjo mediniame name. Taip pat bandė nunuodyti Bhymą, bet jį išgelbėjo naga.

Dhritaraštra suteikė Pandavams pusę karalystės, o šie užėmė dideles žemes ir pasiskelbė pasaulio valdovais. Kauravas, apsilankęs Pandavų rūmuose Indraprasthoje, buvo sužavėtas jų grožiu ir pateko į kelias gėdingas situacijas (pvz., įkrito į baseiną, manydamas jį esant krištolu).

Vėliau, po žaidimo kauliukais, Durjodhana atgavo faktinio valdovo poziciją. Po 13-os metų, iš tremties grįžus Pandavams, kilo Kurukšetros mūšis. Durjodhana išsilaikė iki pat jo pabaigos, tačiau paskutinę dieną stojo į kovą vėzdais su savo senu priešu Bhyma. Nors abiejų karių jėgos buvo lygios, Krišnos paragintas, Bhyma smogė į šlaunį Durjodhanai (prisiminęs Draupadės paniekinimą) ir taip jį nužudė.
Chodža Achmedo Jasavio mauzoliejus

**Chodža Achmedo Jasavio mauzoliejus** () – nebaigtas statyti mauzoliejus pietų Kazachstane, Turkestano mieste. Svarbus religinis ir kultūrinis Kazachstano objektas.

Mauzoliejuje palaidotas 1166 m. miręs sufijų mistikas ir poetas Chodža Achmedas Jasavis. Pradžioje ten stovėjo nedidelis mauzoliejus, kuris tapo svarbiu musulmonų piligrimų traukos centru. XIV a. kraštą užvaldęs Timūras pasiryžo pastatyti naują didelį mauzoliejų, kaip islamo klestėjimo simbolį. Statybos pradėtos 1389 m., jose dirbo geriausi persų meistrai. Tačiau 1405 m. chanas mirė, ir darbai nutrūko. Susikūrus Kazachų chanatui, mauzoliejus tebebuvo svarbus religinis ir politinis centras, tačiau XIX a., kraštą užvaldžius rusams, pastatas, kaip ir pats Turkestano miestas, buvo apleistas. Tarybiniais metais mauzoliejus rekonstruotas.

Chodža Achmedo Jasavio mauzoliejus išsiskiria didžiausiu plytiniu kupolu Vidurinėje Azijoje (skersmuo – 18,2 m).

2003 m. mauzoliejus paskelbtas UNESCO pasaulio paveldo objektu.


Image:Ханака Ахмеда Ясави 2010 002.jpg|Kupolas
Image:Ханака Ахмеда Ясави 2010 021.jpg|Dekoras
Image:Ханака Ахмеда Ясави 2010 022.jpg|Nebaigta statyti pusė
File:DSC05147 кудукхана.jpg|Šulinys

## Susiję pasaulio paveldo objektai
* : Maklio istoriniai paminklai (1981)
* : Tadžmahalas (1983)
* : Humajuno kapas (1993)
* : Askijos kapas (2004)
* : Šeicho Safi ad-Dino chanaka ir šventyklų ansamblis Ardabilyje (2010)
Turkistanas (miestas)

**Turkistanas** () arba ***Turkestanas*** () – miestas Kazachstano pietuose, Pietų Kazachstano srityje, 160 km į šiaurės vakarus nuo Šymkento, netoli Syrdarjos upės. Stotis prie Transaralo geležinkelio. Medvilnės, farmacijos, maisto pramonė. Svarbus ir turistinis visos Vidurinės Azijos centras, žymus savo Chodža Achmedo Jasavio mauzoliejumi. Taip pat yra keli mažesni mauzoliejai.

## Istorija
Archeologiniai radiniai rodo, kad gyvenvietė egzistavo jau IV a. Šis miestas galėjo būti „Hanšu“ kronikoje minima Kangdžu sostinė Beitanas. Žlugus Otratui, šis miestas tapo svarbiausiu prekybiniu centru prie Šilko kelio regione. Viduramžiais miestas buvo žinomas ***Jasio***, ***Šavgaro*** arba ***Hazare Turkestano*** pavadinimu. Pradžioje priklausė Chorezmui, čia XII a. gyveno ir buvo palaidotas žymus sufijų mistikas Chodža Achmedas Jasavis. Jo kapavietė tapo svarbiu piligrimystės objektu. Užėjus mongolams, Timūras čia pradėjo didelio mauzoliejaus statybas. XVI a. Turkestanas tapo Kazachų chanato sostine. XIX a. miestą užvaldė uzbekai, jis tapo Kokando chanato dalimi, o valdant rusams sunyko visiškai. Vėliau atsikūrė naujoje vietoje kaip stotis prie Transaralo geležinkelio.

## Sportas
* FK Turan Turkistan – futbolo klubas;
* FC Jassy – futbolo klubas;
* Tomiris Turan – moterų futbolo klubas;
* Turkistan Arena, kuri talpina 7 tūkst. žiūrovų.

## Šaltiniai
Nacionalinė Sirijos opozicinių jėgų koalicija

**Nacionalinė Sirijos opozicinių jėgų koalicija**, dar vadinama **Sirijos nacionaline koalicija** – opozicinių grupių koalicija, dalyvaujanti Sirijos pilietiniame kare. Įkurta 2012 m. lapkričio mėn. Dohoje, Katare. Buvęs Damasko mečetės imamas Moaz al-Khatib, laikomas moderniuoju islamistu, buvo išrinktas koalicijos prezidentu, bet 2013 m. balandžio 22 d. atsistatydino. Riad Seif ir Suheir Atassi, kurie yra garsūs demokratijos aktyvistai, buvo išrinkti viceprezidentais. Trečiasis viceprezidento postas liks laisvas tol, kol kurdai išsirinks savo atstovą. Mustafa Sabbagh buvo išrinktas koalicijos generaliniu sekretoriumi. Koaliciją sudaro 63 nariai, iš kurių 22 yra iš Sirijos nacionalinės tarybos.

## Struktūra ir tikslai
2012 m. lapkričio mėn. įsteigus nacionalinę koaliciją prezidentu buvo išrinktas Moaz al-Khatib. Riad Seif ir Suheir Atassi – viceprezidentais. Mustafa Sabbagh – generaliniu sekretoriumi. Koaliciją sudaro 63 nariai, iš kurių 22 yra iš Sirijos nacionalinės tarybos.

Nacionalinės koalicijos pagrindiniai tikslai yra nuversti Bašaro al-Asado vyriausybę ir "jos simbolius, išformuoti saugumo pajėgas, suvienyti ir remti laisvąją Sirijos armiją, nesiderėti su al-Asado vyriausybe ir nuteisti asmenis, atsakingus už sirų žudymus ir Sirijos naikinimą.

## Tarptautinis pripažinimas

2012 m. lapkričio 12 d. naujai įkurtą nacionalinę koaliciją, kaip teisėtą Sirijos žmonių atstovę, pripažino Persijos įlankos arabų šalių bendradarbiavimo taryba, taip nutraukdama Sirijos vyriausybės, vadovaujamos Bašaro al-Asado, pripažinimą.

Vėliau, Arabų Lyga (išskyrus Alžyras, Irakas ir Libanas) pripažino koaliciją, kaip teisėtą atstovą ir kaip pagrindinį partnerį.

Nacionalinę koaliciją remia Prancūzija, Jungtinės Valstijos, Jungtinė Karalystė ir Turkija. 2012 m. lapkričio 11 d. Jungtinės Valstijos paskelbė pareiškimą spaudai, jog sveikina sirų atstovus formuojant koaliciją. Taip pat dar kartą patvirtino savo įsipareigojimus siunčiant humanitarinę ir neginkluotą pagalbą bei pagyrė Katarą už paramą koalicijai.

Lapkričio 13 d. Prancūzija pripažino koaliciją, kaip vienintelę Sirijos žmonių atstovę ir laikinąją vyriausybę ateities demokratinėje Sirijoje bei paragino visas Europos valstybes padaryti tą patį. Jungtinės Valstijos pripažino koaliciją, kaip teisėtą Sirijos žmonių atstovą, tačiau prezidentas Barack Obama atsisakė pripažinti koaliciją, kaip vyriausybę tremtyje.

Lapkričio 15 d. Turkija pripažino nacionalinę koaliciją, kaip vienintelę Sirijos žmonių atstovę. Lapkričio 19 d. Europos Sąjunga pripažino, kad nacionalinė koalicija yra teisėta Sirijos gyventojų siekių atstovė.

## Šaltiniai